CELEX: 32011R0620
Language: hu
Date: 2011-06-24 00:00:00
Title: A Bizottság 620/2011/EU végrehajtási rendelete ( 2011. június 24. ) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

25.6.2011   
            
            
               HU
            
            
               Az Európai Unió Hivatalos Lapja
            
            
               L 166/16
            
         A BIZOTTSÁG 620/2011/EU VÉGREHAJTÁSI RENDELETE
   (2011. június 24.)
   a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének d) pontjára,
   mivel:
   
               (1)
            
            
               A Kereskedelmi Világszervezethez (World Trade Organization – WTO) egyes országok által benyújtott panasz alapján a WTO Vitarendezési Testülete által 2010. szeptember 21-én elfogadott WTO vizsgálóbizottsági jelentés (2) megállapította, hogy az Európai Unió – többek között – nem az 1994-es Általános Vámtarifa és Kereskedelmi Egyezménnyel (1994-es GATT) összhangban járt el, amikor az információtechnológiai megállapodás szerinti tarifális kötelezettségekben előírtnál kedvezőtlenebb tarifális elbánást alkalmazott az Európai Unió által gyártott egyes információtechnológiai termékekre. A 2658/87/EGK rendelet I. mellékletét módosítani kell annak érdekében, hogy összeegyeztethető legyen az Európai Uniónak az 1994-es GATT keretében vállalt nemzetközi kötelezettségeivel. A szükséges módosítások összhangban vannak az információtechnológiai termékek vámjainak megszüntetéséről szóló, 1997. március 24-i 97/359/EK tanácsi határozattal (3), amely jóváhagyta az információtechnológiai megállapodást.
            
         
               (2)
            
            
               A WTO vizsgálóbizottságának jelentése alapján a digitális másolás az 1994-es GATT-nak megfelelően nem jelenthet fénymásolást és a másolási sebesség nem lehet a besorolás egyetlen kritériuma. Ezért a 2658/87/EGK rendelet I. mellékletének 8443 31 alszámát és a vonatkozó vámtételt ennek megfelelően módosítani kell.
            
         
               (3)
            
            
               A Kombinált Nómenklatúra 8528 71 15 (korábban 8528 71 13) alszámának szövegezését módosítani kell az olyan set-top box belefoglalása érdekében, amely – kommunikációs funkciója mellett – képes lehet kiegészítő felvevő vagy lejátszó funkció ellátására, feltéve, hogy ezáltal nem veszíti el a kommunikációs funkcióval rendelkező set-top box alapvető jellemzőjét.
            
         
               (4)
            
            
               Ennek a rendeletnek 2011. július 1-jén kell hatályba lépnie, az Európai Unió és a panaszos felek által az Európai Unió WTO-kötelezettségeinek teljesítésére vonatkozóan egyeztetett ésszerű határidő lejárta után.
            
         
               (5)
            
            
               Mivel a WTO Vitarendezési Testülete által elfogadott jelentésekben tett ajánlások csak jövőbeli hatállyal bírnak, ennek a rendeletnek nem lehet visszamenőleges hatálya és értelmezési útmutatást sem nyújt visszamenőlegesen. Mivel a rendelet nem működhet értelmezési útmutatóként a 2011. július 1-jét megelőzően szabad forgalomba bocsátott áruk besorolásához, nem szolgálhat az ezen időpont előtt kifizetett vámok visszatérítésének alapjául.
            
         
               (6)
            
            
               A Vámkódex Bizottság az elnöke által megállapított határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A 2658/87/EGK rendelet I. melléklete második részének XVI. áruosztálya az e rendelet mellékletében meghatározottak szerint módosul.
   2. cikk
   Ez a rendelet 2011. július 1-jén lép hatályba.
   Nincs visszamenőleges hatálya és értelmezési útmutatást sem nyújt visszamenőlegesen.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. június 24-én.
      
         
            a Bizottság részéről, az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  WT/DS375/R, WT/DS376/R, WT/DS377/R.
   
      (3)  HL L 155., 1997.6.12., 1. o.
   
      MELLÉKLET
      A 2658/87/EGK rendelet I. melléklete második részének XVI. áruosztálya a következőképpen módosul:
      
                  1.
               
               
                  A 84. árucsoport a következőképpen módosul:
                  
                              a)
                           
                           
                              a 8443 31 10 KN-kódra vonatkozó sort el kell hagyni;
                           
                        
                              b)
                           
                           
                              a 8443 31 10 KN-kódra és a 8443 31 91 KN-kódra vonatkozó sor között a „– – – Más:” sort el kell hagyni;
                           
                        
                              c)
                           
                           
                              a szöveg a 8443 31 20 KN-kódra vonatkozó következő sorral egészül ki:
                              
                                          „8443 31 20
                                          
                                       
                                       
                                          – – – Elsődlegesen digitális másolási funkcióval rendelkező gép, amelynél a másolás úgy történik, hogy az eredeti dokumentum szkennelése után a másolatokat elektrosztatikus nyomtatógép nyomtatja ki …
                                       
                                       
                                          2,2 %
                                       
                                       
                                          p/st”
                                       
                                    
                        
                              d)
                           
                           
                              a szöveg a 8443 31 80 KN-kódra vonatkozó következő sorral egészül ki:
                              
                                          „8443 31 80
                                          
                                       
                                       
                                          – – – Más …
                                       
                                       
                                          mentes
                                       
                                       
                                          p/st”
                                       
                                    
                        
                              e)
                           
                           
                              a 8443 31 91 KN-kódra vonatkozó sort el kell hagyni;
                           
                        
                              f)
                           
                           
                              a 8443 31 99 KN-kódra vonatkozó sort el kell hagyni;
                           
                        
            
                  2.
               
               
                  A 85. árucsoport a következőképpen módosul:
                  
                              a)
                           
                           
                              a 8528 71 13 KN-kódra vonatkozó sort el kell hagyni;
                           
                        
                              b)
                           
                           
                              a szöveg a 8528 71 15 KN-kódra vonatkozó következő sorral egészül ki:
                              
                                          „8528 71 15
                                          
                                       
                                       
                                          – – – – Televíziós jelek vételére alkalmas készülék mikroprocesszor-alapú eszközzel, beépített modemmel, amellyel csatlakoztatható az internetre és amely interaktív információcserére képes (úgynevezett »set-top box« kommunikációs funkcióval, beleértve azt, amely felvevő vagy lejátszó funkcióval rendelkező eszközt tartalmaz, feltéve, hogy megőrzi a kommunikációs funkciójú set-top box alapvető jellemzőjét) …
                                       
                                       
                                          mentes
                                       
                                       
                                          p/st”
                                       
                                    
                        
                              c)
                           
                           
                              a 8528 71 90 KN-kódra vonatkozó sort el kell hagyni;
                           
                        
                              d)
                           
                           
                              a 8528 71 19 KN-kód után a szöveg a következő sorokkal egészül ki:
                              
                                           
                                       
                                       
                                          – – – Más:
                                       
                                       
                                           
                                       
                                       
                                           
                                       
                                    
                                          „8528 71 91
                                          
                                       
                                       
                                          – – – – Televíziós jelek vételére alkalmas készülék mikroprocesszor-alapú eszközzel, beépített modemmel, amellyel csatlakoztatható az internetre és amely interaktív információcserére képes (úgynevezett »set-top box« kommunikációs funkcióval, beleértve azt, amely felvevő vagy lejátszó funkcióval rendelkező eszközt tartalmaz, feltéve, hogy megőrzi a kommunikációs funkciójú set-top box alapvető jellemzőjét) …
                                       
                                       
                                          mentes
                                       
                                       
                                          p/st
                                       
                                    
                                          
                                             8528 71 99
                                          
                                       
                                       
                                          – – – – Más …
                                       
                                       
                                          14
                                       
                                       
                                          p/st”